Kravin kanava on Huittisten ja Kokemäen alueella Kokemäenjoen eteläpuolella kulkeva kanava. Kanavan tarkoitus oli helpottaa tulvia Kokemäenjoen keskijuoksulla Huittisten yläpuolella ohittamalla joessa olevia koskipaikkoja. Kanava kaivettiin Ruotsin vallan loppuaikoina 1803–1808 ja sitä kaivamassa oli samanaikaisesti yleensä noin 700 sotilasta eri rykmenteistä. Rakennustyötä johti alkuvaiheessa 1803–1804 Henrik Gabriel Porthan. Kanavan rakennustyö keskeytyi Suomen sota alkaessa 1808, eikä sitä enää myöhemmin jatkettu.